பல்பீர் சிங் ராஜேவால்

பல்பீர் சிங் ராஜேவால் (Balbir Singh Rajewal) (பிறப்பு 20 ஆகஸ்ட் 1943) ஓர் இந்திய விவசாயச் சங்கத் தலைவரும், பஞ்சாபின் இலூதியானாவைச் சேர்ந்த அரசியல்வாதியும் ஆவார். பாரதிய கிசான் ஒன்றியம் (ராஜேவால்) என்ற அமைப்பினரும் நிறுவனரும் ஆவர். 2022 பஞ்சாப் சட்டமன்றத் தேர்தலில் சன்யுக்தா சமாஜ் மோர்ச்சா கட்சியின் முதலமைச்சர் வேட்பாளராக இருந்தார். ராஜேவால் இந்திய விவசாயிகள் போராட்டத்தில் தீவிரமாக பங்கேற்றதற்காக அறியப்படுகிறார்.

 இளமை வாழ்க்கை 
ராஜேவால் 1943 ஆகஸ்ட் 20 அன்று பிறந்தார். அஞ்சல் மற்றும் தந்தித் துறையில் தந்திப் பொறியாளராக தனது வாழ்க்கையைத் தொடங்கினார். பின்னர், 1968 இல் தனது பணியை விட்டு விலகினார்.

 விவசாய ஆர்வலர் 
மே 1972 இல், சண்டிகரில் 11 விவசாய குழுக்களை இணைத்து பஞ்சாப் கேத்திபாரி ஒன்றியம் என்ற அமைப்பை ராஜேவால் உருவாக்கினார்.

அந்த அமைப்பு 1978 ஆம் ஆண்டில், பாரதிய கிசான் ஒன்றியமாக உருவானபோது, பல்பீர் அதன் செயலாளராக நியமிக்கப்பட்டார்."50 years in farm fight and going strong Balbir Singh Rajewal".  அமைப்பின் சட்ட திட்டங்களையும் உருவாக்கினார். மகேந்திர சிங் திகாயத் மற்றும் சரத் அனந்த்ராவ் ஜோஷி ஆகியோருடனும் பணியாற்றினார். 2009 ஆம் ஆண்டில், உண்ணாவிரதத்தில் ஈடுபட்டார். வறட்சி நிதியின் கீழ் விவசாயிகளுக்கு நிவாரணம் கோரி போராடி அதில் வெற்றியும் பெற்றார்.

 2020 விவசாயிகள் போராட்டம் 
2020 ஆம் ஆண்டில், இந்திய அரசு பஞ்சாபில் உள்ள மற்ற 31 விவசாய சங்கங்களுடன் இணைந்து மூன்று வேளாண் சட்டங்களை நிறைவேற்றியது. இவர் இந்த சட்டங்களுக்கு எதிராக பஞ்சாபிலும் பின்னர் அரியானாவில் தில்லிக்கு அருகிலுள்ள சிங்கு எல்லையிலும் போராட்டத்தைத் தொடங்கினார். இவர் சம்யுக்தா கிசான் மோர்ச்சா என்ற அமைப்பின் உறுப்பினராகவும் உள்ளார்.

 அரசியல் 
சிரோமணி அகாலி தளம், இந்திய தேசிய காங்கிரசு மற்றும் ஆம் ஆத்மி கட்சி உள்ளிட்ட பல்வேறு அரசியல் கட்சிகளுடன் ராஜேவால் கடந்த காலங்களில் நெருக்கமாக இருந்தார். ஆனால் எந்த அதிகாரப்பூர்வ பதவியையும் ஏற்கவில்லை. 2020-2021 விவசாயிகளின் போராட்டத்தின் போது, எந்தவொரு அரசியல் பங்கேற்பையும் எதிர்த்தார்.

நவம்பர் 2021 இல் இந்திய அரசு வேளாண் சட்டங்களை திரும்பப் பெற்ற பிறகு, பஞ்சாபின் 22 வேளாண் தொழிற்சங்கங்கள் சன்யுக்தா கிசான் மோர்ச்சாவிலிருந்து பிரிந்து 2022 பஞ்சாப் சட்டமன்ற தேர்தலில் பங்கேற்கும் விருப்பத்தை அறிவித்தன. சன்யுக்தா சமாஜ் மோர்ச்சா என்ற புதிய கட்சியின் முதல்வர் முகமாக பல்பீர் சிங் ராஜேவால் அறிவிக்கப்பட்டார்.

 இதனையும் காண்க 

 இராகேஷ் திகாயத்

 மேற்கோள்கள் 

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்திய பஞ்சாப் அரசியல்வாதிகள்
பகுப்பு:1943 பிறப்புகள்
பகுப்பு:வாழும் மக்கள்